بہرحال چھِ زیرِ نظر کتاب اکھ سر تازٕ ڈٲلۍ، کٲشرِشٲعری ہٕندِس سرمایس منز اکھ مۅلُل ہُرٮ۪ر تہٕ ؤرۍیہ وادن ہٕندِ مٮ۪حنتُک نتیجہ ، یہ چھِ اَوٕ کِنۍ تہ اہم زِ مقبول امرتسری سٕندِس زادوبوٗمس تہٕ کلامس پٮ۪ٹھ گژھِ نَوِسرٕزوردار بحث شروع تہٕ پزر نیرِنون،وۅمید چھے پروفیسر غلام محمد شاد صٲبٕنۍ ترتیب دِنہٕ آمٕژ"کُلیاتِ مقبول امرتسری" مُژراوِسِرن گنڈ،کتھن کڈِواش ، کلامس ہییہ سام تہٕ أمِس اہم شٲعر سٕندۍ حالات واتن پرن والٮ۪ن تاں تہٕ اَدٕ کرن نقاد تسُند تہٕ تسٕندِ کلامُک مۅل مرتبہٕ سرٕکھرٕ۔ناجی منور سُند یہ وَنُن زِ فل حال یہ کینژھاہ اَسہ وُنیوٗس تام دسیاب سپُد تہ چھُ تۅہہ برونہہ کنہ[7] چھُ ادبی تحقیق کہ حوالہٕ بِلکُل صحی۔